**4. RAZRED, SLOVENŠČINA, 24. 3. 2020**

Pozdravljeni!

Danes nadaljujemo delo s proznim besedilom Janeza Trdine Vila.

**Samo preberi.**

**Kdo so vile?**

**Vila** je [mitološko bitje](https://sl.wikipedia.org/w/index.php?title=Mitolo%C5%A1ko_bitje&action=edit&redlink=1), dekle izjemne lepote obdarjena s čarobnimi močmi. Po navadi so upodobljene s krili, lahkotnimi oblekami in bujnimi lasmi. Ponekod jih opisujejo kot večno mlade.

Vile naj bi živele v [gozdu](https://sl.wikipedia.org/wiki/Gozd), v bližini starih hribov, izvirov ali pod zemljo, v [jamah](https://sl.wikipedia.org/wiki/Jama). Po vilah je dobila ime tudi jama [Vilenica](https://sl.wikipedia.org/wiki/Vilenica" \o "Vilenica), za katero so verjeli, da v njej prebivajo dobre vile.

[Miti](https://sl.wikipedia.org/wiki/Mit) o vilah so del narodne folklore številnih evropskih narodov, a so še posebej zastopane v keltski in [slovanski mitologiji](https://sl.wikipedia.org/wiki/Slovanska_mitologija).

Ljudske pripovedi razlikujejo dobre vile, ki pomagajo ljudem, po navadi z magijo in zle vile, katerih namen je ljudem škodovati in prenesti nesrečo.

**Rojenice** (poznane tudi kot [*sojenice*](https://sl.wikipedia.org/wiki/Sojenice)) so [mitološka](https://sl.wikipedia.org/wiki/Mitologija) bitja oz. [vile](https://sl.wikipedia.org/w/index.php?title=Vila&action=edit&redlink=1), ki po ljudski veri še s konca [18. stoletja](https://sl.wikipedia.org/wiki/18._stoletje) ob rojstvu otroka krojijo in napovedujejo njegovo prihodnost. Njihovo podobo najdemo v nekaterih Slovenskih [ljudskih pravljicah](https://sl.wikipedia.org/wiki/Ljudska_pravljica) in tudi v nekaterih avtorskih pravljicah npr. [*Trnuljčica*](https://sl.wikipedia.org/wiki/Trnulj%C4%8Dica) - [Jacob](https://sl.wikipedia.org/wiki/Jacob_Grimm" \o "Jacob Grimm) in Wilhelm Grimm.

**Slovenska bajeslovna bitja**

* božanska trojica: Perun, Veles in Mokoš. Po Perunu se pri Slovencih in drugod na Balkanu še danes imenuje roža Perunika, na Gorenjskem je kraj Velesovo in v Prekmurju je potok Mokoš.
* [Rusalka](https://sl.wikipedia.org/wiki/Rusalka) je splošno slovanski mitološki lik, pri nas je poznana v Prekmurju. V folklori se rusalke pojavljajo v času od pusta do kresa.[[62]](https://sl.wikipedia.org/wiki/Slovenska_mitologija#cite_note-62)
* Baba je mitološko bitje, ki predstavlja duhove prednikov. Njeno nasprotje je Ded. Oba sta povezana s kultom prednikov. V Sloveniji je mnogo hribov[[63]](https://sl.wikipedia.org/wiki/Slovenska_mitologija#cite_note-63) in skalnih tvorb[[64]](https://sl.wikipedia.org/wiki/Slovenska_mitologija#cite_note-64) poimenovanihh po Babah in Dedcih, npr. gora Baba v Alpah, Dovška Baba, Babje koleno, Babno polje, Babji zob.
* [Sojenice](https://sl.wikipedia.org/wiki/Sojenice) oziroma [Rojenice](https://sl.wikipedia.org/wiki/Rojenice). V ljudski folklori se pojavljajo vedno tri ob rojstvu otroka, prva mu sodi mladost, druga zakonsko življenje in tretja smrt. Prirejeno po <https://sl.wikipedia.org/wiki/Slovenska_mitologija>

Zdaj pa preverjanje domače naloge, Stvarna pojasnila. Nalogo moraš imeti zapisano v zvezku. Upam, da ste prepisali avtorja in naslov.

|  |
| --- |
| Zapis v zvezek – preverjanje naloge  1. naloga - Stvarna pojasnila  tančica – oblačilo iz zelo tanke in redke tkanine,  jako – zelo,  marljiv – tak, ki rad in vztrajno dela,  o – ob,  zamaknjeno – tak, ki je popolnoma prevzet, nepremično usmerjen v kaj,  dasiravno – čeprav,  o priliki – priložnost, določene razmere,  povšeč – biti všeč,  gorje – veliko trpljenje, žalost,  zvedavost – radovednost,  kolo – ljudski ples, pri katerem so plesalci drug zraven drugega, navadno v krogu,  precej – takoj, brž,  zel – zelišče, zelena rastlina,  kvar – škoda,  mladež – mladina,  neoskrunjen – nedotaknjen,  nedolžnost – čist, nepokvarjen,  jazbina - jazbečji brlog, skrivališče,  prisojno – obrnjen, usmerjen proti soncu,  nameriti se – nameniti se,  plat – stran, del  BAJKA – je ljudska pripoved o nenavadnih pojavih, dogodkih in bitjih, ki nimajo le človeške lastnosti. (PREPIŠI V ZVEZEK.) |

**Čaka te še 3. naloga , str.144.**

V zvezek najprej napiši vprašanje, potem pa prepiši odgovor.

PRIMER:

1. Kdo so bile vile?

Lepe mlade deklice, ki so bivale na Gorjancih.

**Ko končaš nalogo, preberi kaj si napisal, preveri velike začetnice in končna ločila.**

**Premisli, kaj bi ob tvojem rojstvu napovedale vile rojenice.**

**Prosim te, napiši mi, če si že naredil 3. domače branje oziroma ali imaš knjigo Hektori in… doma. Če nimaš knjige doma in če je še nisi prebral, bomo malo prilagodili tretje domače branje.**